**אילו בעלי חיים אנו מגדלים?**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 7 - 9

# מטרות

# התלמידים יציגו נתונים בגרף עמודות, יקראו את הנתונים ויסיקו מסקנות.

* התלמידים יציגו בדיון את עמדתם לגידול בעלי חיים ואת מודעותם לצרכים של בעלי חיים.

# הערכות לשיעור

* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A1%D7%91%D7%99%D7%91%D7%AA-%D7%97%D7%99%D7%99%D7%9D/) את **הרקע התיאורטי המדעי** לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: אילו בעלי חיים אנו מגדלים?

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נעסוק בגידול בעלי חיים. עיסוק בנושא זה מזמן חינוך לצער בעלי חיים ולאהבת בעלי חיים, מסייע בפיתוח יחס של חמלה ורגישות אליהם ובאימוץ התנהגויות המעניקות להן יחס הוגן ותנאים הולמים. כל אלו מעלים את המודעות לצרכים של בעלי החיים. כמו כן, דיון זה מזמן הבהרת ערכים כגון כבוד, אמפטיה, חמלה (צער בעלי חיים), קשר, אהבת הזולת.קוראים את קטע הפתיחה **הפתעה הגיעה לכיתה**, עמוד 7 ובעקבותיו מקיימים דיון בעזרת השאלות שבתבנית שיח, עמוד 7:* מי מגדל בעלי חיים?
* אילו בעלי חיים אתם מגדלים בביתכם?
* כיצד אתם מטפלים בהם?
* האם אתם פוחדים מבעלי החיים?

הפתיחה נועדה לבחון את התחושה של התלמידים כלפי גידול בעלי חיים ואת מידת המודעות שלהם אודות הצרכים שלהם. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **אילו בעלי חיים תלמידי הכיתה מעדיפים לגדל?,** עמוד 8. פעילות זו היא גרסה דיגיטלית של הפעילות בספר בגרסת נייר.

מבצעים את המשימה **אילו בעלי חיים מעדיפים תלמידי הכיתה לגדל?**, עמוד 8.המשימה מזמנת פיתוח מיומנות של קריאת נתונים מתוך גרף עמודות. לביצוע הפעילות יש להכין על פלקט מערכת צירים בדומה למערכת הצירים שמופיעה בעמוד זה ומדבקות צבעוניות. הטורים השונים והצבעים השונים של המדבקות מסמלים בעלי חיים שונים. לדוגמה: כחול- תוכי, ירוק- חתול וכדומה. מומלץ לערוך יחד עם התלמידים רשימה של בעלי חיים שניתן לגדל בבית. לבקש מכל תלמיד/ה לבחור בעל חיים אחד ומדבקה צבעונית מתאימה ולהדביק את המדבקה בעמודה המתאימה (עם שם בעל החיים) בגרף העמודות.  |
| המשגה | מסכמים במליאת הכיתה:סופרים את מספר המדבקות בכל עמודה ומתייחסים לתוצאות שהתקבלו: **מה קיבלנו?**, עונים על סעיפים 3-1 עמוד 8.מסיקים מסקנות: **מה למדנו?**. עונים על סעיפים 1, 2, עמוד 8.רשות:קוראים את המידע שבתבנית **אחרי שנלמד- נדע,** עמוד 9 |
| יישום | ילדים שמגדלים בעלי חיים מתארים בקצרה: כיצד אני מטפל בבעל החיים שאני מגדל בבית.ילדים שלא מגדלים בעלי חיים מכינים רשימת שאלות לילד שמגדל בעל חיים בביתו.בוחרים נושא אחר לסקר ולייצוג בעזרת גרף עמודות.נושא אפשרי לסקר: אילו בעלי חיים כדאי לגדל בפינת החי?  |
| סיכום ורפלקציה | מה הייתי רוצה ללמוד בנושא הזה.כיצד גרף העמודות עזר לי ללמוד את הנושא?איזה בעל חיים הייתי רוצה לגדל בבית?אילו בעלי חיים אני רוצה שנגדל בכיתה? |